Document ID: 32010R0849

KOMISIJOS REGLAMENTAS (ES) Nr. 849/2010
2010 m. rugsėjo 27 d.
kuriuo iš dalies keičiamas Europos Parlamento ir Tarybos reglamentas (EB) Nr. 2150/2002 dėl atliekų statistikos
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2002 m. lapkričio 25 d. Europos Parlamento ir Tarybos reglamentą (EB) Nr. 2150/2002 dėl atliekų statistikos (1), ypač į jo 6 straipsnio 2 dalį,
kadangi:
(1)
Įvertinus pirmuosius duomenis, pateiktus 2006 ir 2008 m., nustatyta, kad būtina persvarstyti tam tikrus Reglamento (EB) Nr. 2150/2002 priedų sąvokų trūkumus.
(2)
Komisija informavo Europos Parlamentą ir Tarybą apie Reglamento (EB) Nr. 2150/2002 (2) įgyvendinimą ir pasiūlė keletą pakeitimų.
(3)
Todėl Reglamentą (EB) Nr. 2150/2002 reikėtų atitinkamai iš dalies pakeisti.
(4)
Šiame reglamente numatytos priemonės atitinka Europos statistikos sistemos komiteto, įsteigto 2009 m. kovo 11 d. Europos Parlamento ir Tarybos reglamentu (EB) Nr. 223/2009 dėl Europos statistikos (3), nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2150/2002 I, II ir III priedai pakeičiami šio reglamento priedo tekstu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2010 m. rugsėjo 27 d.

Labels: 10
12
19
20